Képviselői beszámoló 2019-2020 év

Tisztelt választóim, Tisztelt Kulcsiak!

Nagy izgalommal indult az első év, rengeteg tanulni való és inger ért bennünket.

A Környezetvédelmi, Kulturális, Kommunikációs, Oktatási-nevelési, Sport, Civil összefogást elősegítő és Település -fenntartási Bizottság Elnökévé választottak képviselő társaim. Bizottsági tagok, Posch János Képviselőként, Halász Tibor külsős tagként segíti a munkát. A számomra igen fontos Falu rendezvények, programok szervezésében, újak létrehozásában vettem részt. Továbbá a szívemhez közel álló Szüreti mulatság szervezésében és lebonyolításában is. Képviselő társaimmal együtt örökbe fogadtuk az Önkormányzat előtti parkot, amit felújítottunk, és mind a mai napig rendben tartunk. Ösztönözve ezzel a lakosságot arra, hogy településünket együtt szebbé tegyük. A kulcsi elektronikai és fém hulladék gyűjtés is a környezetünk tisztábbá és élhetőbbé tétele végett lett megszervezve. Mindemelett az új játszótér megvalósításában is szerepet vállaltam egy önkéntes csapattal. Képviselőtársaimmal együtt körzetekre osztva a települést havonta juttatjuk el a Kulcsi Krónikát lehetőség szerint minden kulcsi postaládájába, ezzel is csökkentve az Önkormányzat azon kiadását, ami a terjesztési költség lenne.

Mivel fontassak számomra a gyerekek így a Faluház vezetővel karöltve szerveztük le a nekik szóló különböző rendezvényeket. A diákok 50 órás közösségi szolgálatának könnyebb teljesíthetősége végett, több dunaújvárosi középiskolával is szerződést kötöttünk. Ez mind helyi, mind a környékbeli diákok számára nagy segítségként szolgál.

Sajnos tavasztól egy mindenki számára nehéz időszak kezdődött a COVID 19 járvány miatt, ahol az idős korosztály volt a legveszélyeztetettebb. A segítséget kérő 65 év felettiek napi ellátását segítettem több önkéntes kulcsi lakossal. Képviselői munkámat a járványhelyzetre való tekintettel sajnos korlátozva tudtam megvalósítani, tehát több fennálló feladat elvégzése is vár még ránk. Eme nehézségek ellenére, töretlenül folytatjuk munkánkat a jövő évben is.

2021. 01. 08.

Tóthné Vass Anita